Augurios caros a Tiu Cesare Murgia
pro sos chent’annos

Oe, Cesare, festeggiadu sese,
Spero la passes felice e cuntentu;
Sos de Ulassa, pro su raru eventu,
T’augurana in tottu su Paese

De arzolas su die vintitrese
Die chi tue su nadale has tentu
De poi annos passadu nda chentu
In data giusta a oe ‘e custu mese.

Essende ancora in bona vigoria
Oe ti vaghen festa a meraviglia
Ch’hasa a chent’annos sa data cumprida

E deo t’auguro ‘e parte mia
Consolu e gosu impare a sa Famiglia,
Paghe, serenidade e longa vida.

Ulassa, su vintitrese de arzolas 2007